# **Návrh opatrení zameraných na pomoc ekonomike v súvislosti so šírením vírusu COVID-19**

Šírenie vírusu COVID-19 je v súčasnosti Svetovou zdravotníckou organizáciou považované za kontrolovateľnú pandémiu, ak štáty prijmú dostatočne razantné a prísne opatrenia s cieľom spomaliť a zvrátiť priebeh šírenia vírusu medzi obyvateľstvom, tak aby nevznikli predovšetkým nezvládnuteľné nápory infikovaných pacientov na zdravotnícke systémy a tým ich kolaps.

**Vláda SR a ústredný krízový štáb SR prijali a prijímajú opatrenia na spomalenie šírenia vírusu COVID-19 v Slovenskej republike, ktoré možno považovať za adresné, rýchle a prísne aj v kontexte tempa prijímania takýchto opatrení v okolitých členských štátoch EÚ.**

Napriek nutnosti týchto opatrení, spoločenskej zodpovednosti a priority chrániť zdravie a životy obyvateľstva, spôsobujú tieto opatrenia priame negatívne dopady na európsku aj domácu ekonomiku.

Obmedzenia a reštriktívne pravidlá pre podniky, ktoré prijala Vláda SR a ústredný krízový štáb SR, strmý pokles dopytu, nutnosť chrániť zdravie zamestnancov a spoločenská zodpovednosť podnikov, spôsobujú a ohrozujú likviditu a peňažný tok a prežitie podnikov  
a zamestnancov.

**Tak ako je pre zvládnutie tejto bezprecedentnej situácie nevyhnutné podporiť zdravotnícky systém a poskytovateľov zdravotnej starostlivosti je nevyhnutná aj podpora ekonomiky, podnikov a zamestnancov, ktorí sú zodpovední za životaschopnosť štátu a jeho elementárne fungovanie a zásobovanie.** K uvedenému smerujú aj aktivity ostatných členských štátov EÚ a Európskej komisie.

V nadväznosti na uvedené Vláda SR predkladá nasledovné opatrenia pripravené v spolupráci s predstaviteľmi zamestnávateľských a priemyselných zväzov, podnikov.

**Cieľom opatrení je urýchlene podporiť finančnú kondíciu, likviditu a peňažný tok podnikov a zamestnancov, zabrániť kolapsu podnikateľského prostredia a zachovať strategické a kritické procesy nutné pre zvládnutie šírenia vírusu COVID-19 so zachovaním stability a minimalizácie paniky.**

Z dôvodu potreby urýchlenej reakcie zo strany Vlády SR je štruktúra predložených 22 opatrení delená na štyri nasledovné okruhy:

1. **Bezodkladne realizovateľné opatrenia, str. 2 - 3.**
2. **Opatrenia vyžadujúce si legislatívnu úpravu, str. 3 - 4.**
3. **Opatrenia zamerané na prevenciu a systém postupov pre podniky, str. 4.**
4. **Opatrenia podporujúce opätovný hospodársky rast str. 4.**
5. **Bezodkladne realizovateľné opatrenia.**
6. Prostredníctvom SZRB a EXIMBANKY poskytnúť **krátkodobé bezúročné úvery pre podniky** – na preklenutie obdobia núdzového stavu. Osobitne zohľadniť zraniteľnosť mikro, malých a stredných podnikov.
7. **Odklad povinnosti podať riadne daňové priznanie pre fyzické a právnické osoby**, z doterajšieho 31. 3. 2020 na 30. 6. 2020.
8. **Odklad povinnosti zaplatiť daň všetkými daňovníkmi do 30. 6. 2020** a zároveň oslobodiť podanie žiadosti o povolenie odkladu platenia úhrady dane od správnych poplatkov.
9. **Zrušenie povinnosti zasielania platieb za DPH na 3 mesiace**. Podnikateľ podá výkaz v riadnom termíne, ktorý sa však zúčtuje až po 3 mesiacoch a DPH sa rozpočíta do splátok na ďalšie 6-mesačné obdobie.
10. **Odklad úhrady všetkých povinných platieb sociálnych a zdravotných odvodov za obdobie od marca 2020 do júna 2020 (3 mesiace) pre právnické osoby a SZČO**. Výška dočasne odložených platieb bude následne rozpočítaná do nasledujúcich 18 mesiacov - počnúc od júla 2020 najneskôr do decembra 2021.
11. **Predĺženie lehoty na zaplatenie colného dlhu na 30 - 45 dní pre dovozcov suroviny pre výrobu z tretích krajín.** Aktuálna lehota je 10 dní od vyclenia, pričom v prípade nezaplatenia colného dlhu DÚ môže okamžite uvaliť exekúciu na účet spoločnosti.
12. **Automatické predĺženie platnosti technickej kontroly a emisnej kontroly pre vozidlá, ktorým sa skončila platnosť technickej kontroly a emisnej kontroly od   
    13. 3. 2020 (vrátane) o tri mesiace, do 12. 6. 2020.** Zároveň zabezpečiť, aby neabsolvovanie povinnej kontroly technického stavu a/alebo emisnej kontroly vozidla v období od 13. 3. 2020 do 12. 6. 2020, nebolo považované za porušenie povinností držiteľa vozidla a oneskorenie vykonania technickej alebo emisnej kontroly nebolo penalizované.
13. **Financovanie nákladov na podporované technológie výroby elektriny** (OZE, VÚKVET, ako aj hnedé uhlie) zo štátneho rozpočtu počas obdobia marec 2020 – december 2020, čím by sa zabezpečilo zníženie TPS a v konečnom dôsledku aj koncovej ceny elektriny pre FO a PO – mimo už existujúcej úľavy TPS (aktuálne je vyhlásená výzva MH SR).
14. **Rokovanie s bankovým sektorom o možnostiach odkladu splátok úverov, leasingových splátok a hypotekárnych úverov bez negatívneho záznamu pre dlžníka v registri** a o možnostiach zmrazenia splácania úrokov a istiny úverov tak pre fyzické osoby (zamestnancov), ako aj právnické osoby.

Rokovať tiež o možnosti zavedenia špecificky vytvoreného bankového produktu, ktorý pomôže firmám prekonať nepriaznivú finančnú situáciu spôsobenú negatívnymi dopadmi protivírusových opatrení. **Na tieto účely odpustiť bankám proporcionálne platenie bankového odvodu.**

1. **Rokovanie s dodávateľmi energií za účelom oslobodenia podnikateľských subjektov od platenia pokút za nedodržanie dohodnutého diagramu spotreby elektrickej energie.**
2. **Oslobodenie spoločnosti od platenia pokút, ak nemôžu včas splniť verejnú zákazku.**
3. **Obmedzenie výkonu nových a plánovaných kontrolných činností podnikov a podnikateľov** minimálne do júna 2020 (s výnimkou kontrol priamo týkajúcich sa dodržiavania povinností súvisiacich s vírusom COVID -19).
4. **Rokovanie na úrovni EÚ o umožnení čerpania prostriedkov EŠIF zo súčasného obdobia na krytie dopadov krízy a sanáciu ekonomiky. Rokovanie na úrovni EÚ o možnosti vyplácania zálohových priamych platieb poľnohospodárom aj bez ukončenia kontrol a v skoršom termíne ako povoľuje súčasná legislatíva.**
5. Zabezpečenie dostatočného množstva **ochranných pomôcok a dezinfekčného materiálu** pre všetkých zamestnancov v  potravinárskom priemysle (vrátane logistiky a obchodu) v SR.
6. Zabezpečenie **zariadenia na dezinfekciu priestorov** pre poľnohospodárstvo a potravinársky priemysel.
7. **Pre sektor poľnohospodárstva a potravinárskej výroby zriadiť krízový štáb, vytvoriť jeden webový priestor na zdieľanie informácií o prijatých opatreniach a ich vplyve na poľnohospodárstvo a potravinársky priemysel, zriadiť hotline linku medzi poľnohospodárskymi a potravinárskymi podnikmi, Štátnou veterinárnou a potravinovou správou SR a Úradom verejného zdravotníctva SR.**
8. **Prijať opatrenia na riešenie situácie v rastlinnej výrobe poznačenej výpadkom sezónnych zamestnancov zo zahraničia** z dôvodu zatvorenia hraníc.
9. **Zabezpečiť možnosť rýchlej náhrady výpadku pracovníkov v zdravotníctve, poľnohospodárstve a potravinárskom priemysle** (pracovníkmi z hotelov, reštaurácií – ktorí majú zdravotné preukazy, študentami vysokých škôl s potravinárskym a poľnohospodárskym zameraním).
10. **Prijať opatrenia na urýchlené doplnenie štátnych hmotných rezerv potravinárskymi výrobkami vrátane trvanlivých mliečnych výrobkov a pripraviť nástroj na riešenie prebytkov surovín v potravinárskej výrobe vzniknutých v súvislosti s krízovou situáciou.**
11. **Zabezpečenie dostatku osiva na založenie nasledujúcej poľnohospodárskej produkcie a dostatok prípravkov na ochranu rastlín na ošetrenie novej úrody.**
12. **Zabezpečenie fixácie cien v celom potravinovom dodávateľskom reťazci vrátane obchodu.**
13. **Pre potreby plynulosti dodávok a logistiky na hraničných priechodoch vyhradiť špeciálne pruhy pre vybavenie kamiónov so zdravotníckym, poľnohospodárskym a potravinárskym tovarom.**
14. **Zabezpečiť fungovanie pridružených služieb pre poľnohospodárstvo a potravinársky priemysel**, t.j. zásobovanie a cezhraničnú prepravu surovín a tovaru pre poľnohospodárstvo a potravinársky priemysel, fungovanie autoservisov a dodávku náhradných dielov pre nákladné automobily, stroje a zariadenia v poľnohospodárskej prvovýrobe, najmä v oblasti chovu hospodárskych zvierat.
15. **Chrániť bezpečnosť spotrebiteľa prostredníctvom sprísnenia kontroly potravín na trhu SR** zo strany kontrolného orgánu MPRV SR a eliminácie podvodného potravinového tovaru.
16. **Zabezpečenie výnimky na vstup do Slovenskej republiky pre zahraničných odborníkov poskytujúcich služby pre poľnohospodársku výrobu, potravinárstvo, distribúciu a obchod, aby bola zabezpečená plynulá činnosť všetkých firiem, ktoré sa podieľajú na distribúcii potravín od výroby až po obchod.**
17. Zrušiť povinnú certifikáciu potravinárskych výrobkov s chráneným označením pôvodu vyrobených v SR počas obmedzenej činnosti príslušných štátnych orgánov v priebehu mimoriadnej situácie, a to až do doby obnovenia ich činnosť v plnom rozsahu.
18. **Opatrenia vyžadujúce si legislatívnu úpravu.**
19. **Zmena v podmienkach OČR.** Z dôvodu uzavretia škôl sa prirodzene zvýšilo čerpanie OČR, čo spôsobilo výpadok časti pracovnej sily v podnikoch, keďže jeden z rodičov musí ostať doma s deťmi a je nevhodné deti nechať u starých rodičov. Preto sa navrhuje zaviesť:
    1. Ak dieťa má 2 rodičov, jeden z nich ostáva doma s tým, že ostane   
       na špeciálnom  PN, dostáva 80 % svojho priemerného platu a od prvého dňa platí PN-ku Sociálne poisťovňa.
    2. Ak dieťa má 1 rodiča (alebo obaja rodičia sú zdravotníci, či pracujúci, ktorí nemôžu opustiť pracovné miesto) štát pridelí mesačný peňažný voucher   
       na opatrovateľské služby, ktorý je možné uplatniť výlučne na tento účel.
20. **Zavedenie nového inštitútu s názvom “Karanténna práceneschopnosť”.**Je potrebné upraviť podmienky nároku na nemocenské tak, aby bol nárok na nemocenské v prípade nariadeného karanténneho opatrenia vyplácaný už od prvého dňa dočasnej pracovnej neschopnosti Sociálnou poisťovňou.
21. **Zjednodušiť podmienky poskytovania a parametre príspevku na udržanie pracovného miesta a umožniť jeho poskytovanie aj pre MSP a SZČO.** Je potrebné upraviť schému príspevku z de minimis na veľkú schému štátnej pomoci a skrátiť lehotu z 3 mesiacov na okamžitú možnosť podávania žiadosti, prípadne prijať ďalšie úpravy inšpirované zahraničím.
22. **Zjednodušiť zamestnávanie pracovníkov z tretích krajín pre poľnohospodársky a potravinársky priemysel (v nadväznosti na opatrenie č. 25).**
23. **V súvislosti s nedostatkom dezinfekčných prostriedkov zmeniť vyhlášku   
    č. 538/2011 Z. z.**[[1]](#footnote-1) **a to tak, že sa až do odvolania udelí výnimka z uplatňovania ust. § 2 ods. 2 Prílohy č. 2 čísiel 5 a 6 spôsobom udelenia výnimky z povinnosti denaturovania – denaturačným činidlom benzínom lekárskym.**

Uvedená výnimka by sa vzťahovala len na podnik na výrobu liehu, ktorý má zároveň povolenie na prevádzkovanie daňového skladu a len pre použitie na území SR.   
V podniku na výrobu liehu je totiž zabezpečená v súlade so zákonom č. 530/2011 Z. z. trvalá prítomnosť správcu dane a tým aj zabezpečená kontrola zo strany správcu dane pri výrobe a nakladaní s takýmto liehom.

Máme za to, že súčasná situácia, vyvolaná šírením koronavírusu, odôvodňuje zľaviť zo súčasných prísnych požiadaviek na denaturáciu liehu a umožniť na dezinfekčné účely použiť aj nedenaturovaný lieh, zriedený na 70 %.

Navrhuje sa, aby príjemcom takéhoto nedenaturovaného liehu mohli byť právnické osoby a takýto lieh bude predmetom zákazu následného predaja, resp. obchodu s ním,   
t. z. subjekt by ho mohol používať len pre vlastnú potrebu. Jeho výdaj konkrétne identifikovanému odberateľovi by prebiehal za prítomnosti správcu dane.

1. **Opatrenia zamerané na prevenciu a systém postupov pre podniky.**
2. **Koordinovať dodávky energií, zabezpečiť minimálnu dopravnú obslužnosť a koordinovať odpadové hospodárstvo, ako aj celoplošné zásobovanie potravinami.** Zabezpečiť chod strategických sektorov poľnohospodárstva a potravinárskej výroby v SR, ako sú pekárska výroba, mlynská výroba, mliekarenská výroba, chov hospodárskych zvierat, spracovanie mäsa a výroba mäsových výrobkov.Zabezpečiť chod strategických výrob, v ktorých technologický proces neumožňuje prerušiť výrobu.
3. **Podrobne informovať podniky ako majú postupovať vo výrobných procesoch v súvislosti s nariadeniami krízového štábu. najmä v prípadoch, kedy vznikne podozrenie na pozitívny nález a v prípadoch, ak bude nález potvrdený ako pozitívny.** Okrem výskytu ochorenia vo výrobe sa množia i otázky, ako prinavrátiť zamestnancov, ktorí boli firmou vyslaní do zahraničia (v prípade, že nejavia /javia známky ochorenia).
4. **Spracovať a elektronicky distribuovať usmernenie obsahujúce základné postupy pre orientáciu firiem za účelom zodpovedného a jednotného riešenia situácie a zabráneniu šírenia vírusu.**
5. **Pripraviť automatizovaný CHATBOT k všetkým opatreniam pre podnikateľov a uviesť ho na relevantných web stránkach. Chatbot poskytne základné informácie pre podnikateľov a niektoré situácie.**
6. **V podnikoch, majúcich strategický význam pre chod a zásobovanie štátu, zabezpečiť urýchlené testovanie zamestnancov na COVID-19** tak, aby karanténne opatrenia nespôsobili nadmerný výpadok pracovnej sily, kolaps podniku a ohrozenie zásobovania či výrobného procesu v podniku so strategickým významom.
7. **Opatrenia podporujúce opätovný hospodársky rast**
8. **Upraviť, po vzore iných štátov, možnosť odpisu daňovej straty tak, aby sa odpis daňovej straty nelimitoval žiadnym spôsobom (Rakúsko), prípadne limitoval len určitým obdobím (Česká republika - 7 rokov).**
9. **Podpora investovania v súkromnom sektore prostredníctvom zrýchleného daňového odpisovania.**

1. Vyhláška č. 538/2011 Z. z. o povolených denaturačných prostriedkoch ich ustanovených množstvách na denaturáciu liehu, o požiadavkách na denaturáciu liehu a manipuláciu s denaturovaným liehom, o požiadavkách na jeho vlastnosti a o určenom účele použitia denaturovaného liehu. [↑](#footnote-ref-1)